અમદાવાદ: અમદાવાદ મ્યુનિસિપલ કોર્પોરેશનના સત્તાવાળાઓની આંખ આડા કાન કરવાની નીતિ-રીતિથી શહેરભરમાં ગેરકાયદે બાંધકામોની સમસ્યા દિન-પ્રતિદિન વિકરાળ બનતી જાય છે. અનેક કિસ્સાઓમાં લોકોના ચૂંટાયેલા પ્રતિનિધિઓ પણ ગેરકાયદે બાંધકામોની પ્રવૃત્તિને ઉત્તેજન આપતા જોવા મળ્યા છે. તંત્ર દ્વારા અગાઉ આવાં બાંધકામોને જમીનદોસ્ત કરવા માટે સેન્ટ્રલ ડિમોલિશન સેલનું પણ ગઠન કરાયું હતું. ત્રણ-ત્રણ વર્ષ સુધી આ સેલ કાર્યરત રહ્યો હતો, પરંતુુ સેન્ટ્રલ ડિમોલિશન સેલને ઝોનલ સ્તરથી સાથ-સહકાર ન મળવાથી હવે આરપીએફ જવાનોની મદદ લેવા માટે લાખો રૂપિયાનું આંધણ કરાશે.